iraklixyz/georgian-wikipedia-cleaned huggingface dataset:
მაგლევი

მაგნიტოპლანი ან მაგლევი — მატარებელი მაგნიტურ საკიდზე, მოძრავი და მართული მაგნიტური ძალის მიერ. ასეთი შემადგენლობა, ჩვეულებრივი მატარებლებისგან განსხვავებით, მოძრაობისას ლიანდაგების ზედაპირს არ ეხება. რამდენადაც მატარებელსა და მოძრაობის ზედაპირს შორის არსებობს ნაპრალი, ხახუნი გამორიცხულია, ერთადერთი მამუხრუჭებელი ძალა აეროდინამიკური წინააღმდეგობის ძალაა. მიეკუთვნება მონორელსურ ტრანსპორტს.

მაგლევის მიერ მიღწეული სიჩქარე თვითმფრინავის სიჩქარეს უტოლდება და (შიდა ფრენების) ავიაციას კონკურენციაც კი შეუძლია გაუწიოს (1000 კმ\სთ). საზოგადოებრივი მოხმარებისათვის ტექნოლოგია მხოლოდ რამდენიმეჯერ იქნა გამოყენებული. დღესდღეობით მაგლევი ვერ იყენებს არსებულ სატრანსპორტო ინფრასტრუქტურას, თუმცა, არსებობს პროექტები მაგნიტური გზის ელემენტების ლიანდაგებქვეშ ან ავტოსტრადებზე განლაგებისა.
ჯონ პოლ ჯონსი (მეზღვაური)

ჯონ პოლ ჯონსი (; დ. 6 ივლისი, 1747 — გ. 18 ივლისი, 1792) — შოტლანდიელი მეზღვაური და ამერიკის პირველი ცნობილი საზღვაო მეთაური რევოლუციის პერიოდში. მიუხედავად იმისა, რომ მას ბევრი მტერი ჰყავდა ამერიკის მმართველ წრეებში, მისმა კამპანიებმა ბრიტანულ წყლებში ამ რევოლუციის დროს მოუტანა საერთაშორისო აღიარება. დღემდე ეს აღიარება კვლავ აქტუალურია და ჯონსს ხშირად „ამერიკის შეერთებული შტატების საზღვაო ძალების მამად“ მოიხსენიებენ.
ჯონ ბონემი

ჯონ ჰენრი „ბონზო“ ბონემი იყო ინგლისელი მუსიკოსი, ჯგუფ ლედ ზეპელინის წევრი. იგი დაიბადა 1948 წლის 31 მაისს, ინგლისში. ბავშვობიდან მას უყვარდა სამზარეულოში ტაფებზე ქვების ბრახუნი. როდესაც ჯონი 10 წლის გახდა, მამამ პირველი დასარტყმელი საკრავი უყიდა. 18 წლის ის უკვე პროფესიონალი მედოლე იყო, ამ პერიოდში მან თავის ცხოვრება დაუკავშირა იმ ადამიანს, რომელთანაც მთელი ცხოვრება გაატარა.

ბონემის დაღუპვა
ჯონი ტრაგიკულად დაიღუპა 1980 წლის 25 სექტემბერს. რესტორანში შესულმა ბონემმა დალია თექვსმეტი 400 მილილიტრიანი ჭიქა არაყი და დააყოლა ხორცის დიდი ნაჭერი. ამ ყველაფრის შემდეგ მან კვლავაც განაგრძო საუზმის მირთმევა. სტუდიაში მისული ბონემი კვლავ სვამდა. გვიან საღამოს ყველამ გადაინაცვლა პეიჯის სახლში, უინდზორში. შუაღამისას ბონემს ჩაეძინა. იგი ასწიეს და გადაიტანეს საწოლში. მეორე დილით იგი მკვდარი იპოვა ჯონ პოლ ჯოუნსმა.

ბონემი 32 წლის ასაკში დაიღუპა. სიკვდილის მიზეზად დასახელდა ნარწყევის შედეგად შექმნილი ასფიქსია. სხეულის გაკვეთის შედეგად ნარკოტიკული ნივთიერებები ბონემის სხეულში არ აღმოჩნდა.

ბონემის დაღუპვა იქცა ლედ ზეპელინის დაშლის მთავარ მიზეზად.
Scream for Help (ალბომი)

— ინგლისური მძიმე როკ-ჯგუფ ლედ ზეპელინის ბას-გიტარისტის, ჯონ პოლ ჯოუნსის 1985 წლის ალბომი, რომელშიც შეტანილია მუსიკა ამავე სახელწოდების ფილმიდან.

სიმღერების სია
პერსონალი
ჯონ პოლ ჯოუნსი - კლავიშები, ბას გიტარა, გიტარა, პროდიუსერი
ჯიმი პეიჯი - ელექტრო გიტარა
ჯონ ანდერსონი - ვოკალი
მედელაინ ბელი - ვოკალი
ჯონ რენბერნი - გიტარა
გრემ უორდი - დრამი
კოლინ გრინი - ბექ ვოკალი
ლოპე დე ვეგა

ფელიქს არტურო ლოპე დე ვეგა ი კარპიო (; დ. 25 ნოემბერი, 1562 — გ. 27 აგვისტო, 1635) — ბაროკოს ეპოქის ესპანელი დრამატურგი და პოეტი.

ადრეული წლები
ლოპე დე ვეგა დაიბადა მადრიდში. მისი ნიჭიერებისა და გენიალობის ნიშანი მან ადრეულ ასაკშივე გამოავლინა. ჯერ კიდევ 5 წლის ლოპემ იცოდა კითხვა ესპანურად და ლათინურად, 10 წლის ასაკში ლათინურიდან თარგმნიდა ლექსებს, ხოლო უკვე 12 წლისამ პირველი პიესა დაწერა. 2 წლის შემდეგ იგი სამხედრო სასწავლებელში ჩაირიცხა. მოგვიანებით კი ალქალა დე ჰენარის უნივერსიტეტში, რომლის დამთავრების შემდეგ ლოპე დე ვეგამ გადაწყვიტა, მღვდელი გამხდარიყო. თუმცა მან ამ ჩანაფიქრზე სიყვარულის გამო აიღო ხელი და მისი გეგმები სრულიად შეიცვალა.

მემკვიდრეობა
ლოპე დე ვეგას მიაწერენ 1500-მდე პიესას, რომელთაგან მხოლოდ 425 შემორჩა დღევანდელ მსოფლიოს.
Presence (ალბომი)

— ინგლისური მძიმე როკ-ჯგუფ ლედ ზეპელინის მეშვიდე სტუდიური ალბომი, რომელიც გამოვიდა 1976 წლის 31 მარტს. ალბომი დაიწერა და ჩაიწერა საკმაოდ რთულ პერიოდში - როდესაც რობერტ პლანტი იკურნებოდა ავტოავარიაში მიღებული ტრავმისგან. ალბომს არაერთგვაროვანი შეფასებები მოჰყვა. იგი ერთ-ერთი ნაკლებად გაყიდვადი დისკია ჯგუფის კატალოგში.

სიმღერების სია
ჩარტები და სერტიფიცირებები
ჩარტები
სერტიფიცირებები
Coda (ალბომი)

— ინგლისური მძიმე როკ-ჯგუფ ლედ ზეპელინის პირველი კომპილაციური ალბომი. მასში შეტანილია ჯგუფის არსებობის 12 წლიანი პერიოდის განმავლობაში ჩაწერილი სხვადასხვა, მანამდე გამოუყენებელი სიმღერა. ალბომი გამოიცა 1982 წლის 19 ნოემბერს, დრამერ ჯონ ბონემის დაღუპვის შემდეგ ჯგუფის დაშლიდან ორი წლის შემდეგ.

სიმღერების სია
2015 წლის გამოცემის დამატებითი დისკები

სერტიფიცირებები
სეროლოგია

სეროლოგია ( — შრატი და ...ლოგია) — მეცნიერების დარგი, რომელიც შეისწავლის სისხლის შრატის (პლაზმის) ფიზიკურ, ქიმიურ და ბიოლოგიურ თვისებებს. პრაქტიკულად, სეროლოგიის საგანია სისხლის შრატში ანტისხულების დიაგნოსტიკური იდენტიფიკაცია. ანტისხეულები წარმოიქმნება კონკრეტული მიკროორგანიზმით გამოწვეული ინფექციის, სხვა უცხო პროტეინების (მაგ., შეუთავსებელი სისხლის გადასხმის დროს), ან ორგანიზმის საკუთარი პროტეინების (მაგ. აუტოიმუნური დაავადებების დროს) საპასუხოდ.

სეროლოგიურ ანალიზებს ატარებენ დიაგნოსტიკური მიზნით, როდესაც ჩნდება ეჭვი ინფექციური დაავადებაზე, როგორც ეს ხდება რევმატული დაავადებების დროს, პიროვნების სისხლის ტიპის დადგენის დროს და სხვა მრავალ შემთხვევაში.

სისხლის სეროლოგიური ანალიზი ადგენს პაციენტის ისეთ იმუნოდეფიციტურ მდგომარეობას, რომელიც ასოცირებულია ანტისხეულების ნაკლებობასთან, როგორიცაა -ქრომოსომასთან შეჭიდული აგამაგლობულინემია. ასეთ შემთხვევაში, ანტისხეულებზე ანალიზი ნეგატიურია.

სეროლოგია იყენებს რამდენიმე მეთოდს სხვადასხვა ანტისხეულების შესასწავლად. ეს მეთოდებია: ნეიტრალიზაციის, აგლუტინაციის, პრეციპიტაციის, კომპლემენტის შებოჭვის, ელისა და ანტისხეულის ფლუორესცენციის ტესტები.

ზოგიერთი სეროლოგიური მეთოდი არ შემოიფარგლება მხოლოდ სისხის შრატით და ასევე გამოიყენება სხვა შრატის მსგავსი შემადგენლობის ბიოლოგიური სითხეების, როგორიცაა ნერწყვი და სპერმა, შესასწავლად.

სეროლოგია გამოიყენება სასამართლო ექსპერტიზაშიც, ბრალდებულისა და ნივთმტკიცების ნიმუშთან კავშირის დასადგენად (მაგ. მოძალადის დადგენა სპერმის სინჯის სეროლოგიური ანალიზით).
ლიონის მეტროპოლიტენი

ლიონის მეტროპოლიტენი — მეტროპოლიტენის სისტემა საფრანგეთის ქალაქ ლიონში. გაიხსნა 1978 წელს. შედგება 4 ხაზზე არსებული 44 სადგურისაგან. ხაზთა საერთო სიგრძე შეადგენს — 32,5 კმ.-ს. მეტროს 80 % მიწისქვეშაა. ლიონის მეტროპოლიტენის მატარებლები საბურავებიანია.

ქსელი
ლიონის მეტროპოლიტენის ხაზები აღინიშნება ფერებით და ასოებით.

სამუშაო განრიგი
მეტრო გახსნილია 5:00 - 0:30 საათებში (გარდა „კიურის“ სადგურისა, საბოლოო გაჩერებით ხაზზე, რომელიც 21:00 საათამდე მუშაობს).

მატარებლებს შორის ინტერვალები შეადგენს 3-6 წუთს ხაზზე, 7,5-ს -ზე, 11-ს -ზე და 6-9 წუთს -ზე. 21:00 საათის შემდეგ ყველა ხაზზე 11 წუთიანი ინტერვალებია.

ესკალატორები აქვს მხოლოდ ხაზს. ასევე, და ხაზების გადასაჯდომ სადგურ „შერპენს“ .
ბურსა

ბურსა (, ადრე ცნობილი როგორც ბრუსა, , პრუსა) — მსხვილი ქალაქი ჩრდილო-დასავლეთ თურქეთში (ქვეყანაში სიდიდით მეოთხე სტამბოლის, ანკარისა და იზმირის შემდეგ) და ბურსის პროვინციის ადმინისტრაციული ცენტრი. 2000 წლის აღწერის მიხედვით ქალაქის მოსახლეობამ 1.194.687 კაცი შეადგინა, საიდანაც თითქმის 100%-ს თურქები შეადგენდნენ. საუკუნის დასაწყისამდე დომინირებდა ბერძნული სახელწოდება „პრუსა“, თურქულად ქალაქი ცნობილია აგრეთვე როგორც „ეშილ ბურსა“.
სენტ-ეტიენი

სენტ-ეტიენი — ქალაქი ცენტრალურ საფრანგეთში. 2023 წლის მონაცემებით ქალაქის მოსახლეობა შეადგენს 173 136 ადამიანს. მას საფრანგეთის ქალაქებს შორის მოსახლეობის მიხედვით მე-14 ადგილი უკავია. საშუალო სიმჭიდროვე კმ²-ზე - 2 165 ადამიანი. ფართობი - 79,97 კმ². ვრცელდება ზღვის დონიდან 422–1 117 მ სიმაღლეზე. დასახლებული პუნქტიდან 60 კილომეტრში მდებარეობს ქალაქი ლიონი. ყველაზე ცხელი თვეებია ივლისი და აგვისტო, ხოლო ყველაზე ცივი — იანვარი და თებერვალი. სენტ-ეტიენი არის ოვერნი-რონა-ალპების რეგიონის ერთ-ერთი დიდი ქალაქი და ლუარას დეპარტამენტის ცენტრი.

დაძმობილებული ქალაქები
ვერონიკა ლეიკი

ვერონიკა ლეიკი (დ. 14 ნოემბერი, 1922 — გ. 7 ივლისი, 1973) — ამერიკელი კინომსახიობი და პინ-აპ მოდელი, რომელიც სარგებლობდა, როგორც პოპულარობით ასევე კრიტიკული აღიარებით. მისთვის ყველაზე გამორჩეული იყო საბედისწერო ქალის, ე.წ -ის როლები კრიმინალურ დრამებში ანუ ნუარებში ალან ლედთან ერთად 1940-იან წლებში, ისევე როგორც თავისი ჩამოშლილი, გრძელი, წინ მოხვეული თმა, რომელიც ერთ თვალს ფარავდა.
ნეაპოლის მეტროპოლიტენი

ნეაპოლის მეტროპოლიტენი — საზოგადოებრივი ტრანსპორტის სისტემა, რომელიც იტალიის ქალაქ ნეაპოლს ემსახურება. მოიცავს ოთხ მიწისქვეშა ჩქაროსნულ სარკინიგზო ხაზს, გადამყვანი მატარებლების ქსელს, და ოთხ ფუნიკულარულ ხაზს, დაგეგმილი გაფართოებითი სამუშაოებით. ნეაპოლში მეტროპოლიტენს შემოკლებით -ს უწოდებენ.

1.2 მლნ მოსახლეობით ნეაპოლი იტალიის მეორე უმსხვილესი ქალაქია. 2005 წელს ნეაპოლის მეტროს დღიურად 470,000 მგზავრი გადაჰყავდა (წლიურად 29 მლნ), თუმცა, მშენებარე სადგურების ექსპლუატაციაში შესვლით უკვე 2011 წლისთვის დღიური მგზავრთა გამტარობა 700,000 შეადგენს.

ქალაქში მზადდება მასშტაბური პროექტი, რომელიც მთელი ჩქაროსნული სისტემის გაფანტულ ქსელებს დააკავშირებს ერთმანეთთან. ნავარაუდევია საერთო ჯამში ათი ხაზი, ახალი გადასაჯდომი სადგურებითა და პარკირების ადგილებით. დასასრულ, არსებული ოთხი ფუნიკულარული ხაზი, რომელიც -ს ფერდობოვან ცენტრალურ უბანს ემსახურება, ერთიან სისტემაში უნდა იქნას ჩართული.

ხაზების საერთო სიგრძეა 53.8 კმ 70 სადგურით, რომელიც დაგეგმილი ხაზბის ამოქმედების შემდეგ ევროპაში 30-ე, ხოლო მსოფლიოში 77-ე ადგილს დაიკავებს საქალაქო რკინიგზის ხაზების სიგრძის მიხედვით. იტალიაში ნეაპოლის მეტროს მესამე ადგილი უჭირავს რომისა და მილანის მეტროპოლიტენების შემდეგ.

ისტორია
ნეაპოლში პირველი რკინიგზა ნეაპოლ-პორტიკის ხაზი იყო, რომელიც 7.640 კმ სიგრძე გაიყვანეს და ოფიციალურად 1839 წელს გახსნეს, მხოლოდ ცხრა წლის შემდეგ გაიხსნება მანჩესტერის და ლივერპულის საქალაქთაშორისო რკინიგზა.

მე-19 საუკუნის დამლევს სხვადასხვა კომპანიებს შეჯიბრებითობის პრინციპით გაჰყავდათ ხაზები ქალაქის დასავლეთიდან აღმოსავლეთის მიმართულებით და ღარიბთა დასახლებებიდან ჩრდილოეთის მდიდრების გარეუბნებამდე.

1911 წელს ნეაპოლიდან რომისკენ მიმავალი რკინიგზის მშენებლობა დაიწყო, რომელიც პირველმა მსოფლიო ომამ შეაჩერა, თუმცა, სრულიად მოულოდნელად, 1925 წელს გაიხსნა. ამ ხაზის საქალაქო ნაწილი დღესდღეობით ნეაპოლის მეტრო მეორე ხაზზად არის გადაკეთებული.

ფაშიზმის პერიოდში, 1922-1939 წლებში ნეაპოლში რკინიგზის ინფრასტრუქტურის გასაუმჯობესებლად არაერთი სამუშაო ჩატარდა.

ნეაპოლში მიმოფანტული რკინიგზების შეერთების იდეა პირველად 1950-იან წლებში გაჟღერდა როგორც ომის შემდგომ დანგრეული ქალაქის აღდგენითი გეგმის ნაწილი. 1960-იან წლებში უკვე საბოლოო ჩამოყალიბებამდე მისული პროექტი ფინანსების ნაკლებობამ და ქალაქში კორუფციის მაღალმა დონემ შეაჩერა. ხაზების დაკავშირების ბოლო მშენებლობა 1976 წელს დაიწყო, რათა ქალაქის გარეუბნები ცენტრთან დაეკავშირებინათ 1990 წლის ფიფას მსოფლიო ჩემპიონატისთვის.

ნეაპოლის პირველი ჩქაროსნული საქალაქო რკინიგზა საბოლოოდ 1993 წლის 23 მარტს გაიხსნა და (მთა-გორიანი მეტროპოლიტენი) ეწოდა.

ხაზები
სიდნეის მეტროპოლიტენი

სიდნეის მეტროპოლიტენის ცნება შეიძლება პირობითად ჩაითვალოს, რადგან ავსტრალიის ამ უდიდეს ქალაქს, სადაც კარგად არის განვითარებული რკინიგზა, აქვს რამდენიმე მიწისქვეშა მეტროსმაგვარი მონაკვეთი, რომელიც არა მხოლოდ ხალხის, არამედ ტვრთების გადაზიდვასაც ემსახურება, თუმცა, განსხვავებული ხაზებით.

სამგზავრო შემადგენლობა
სამგზავრო მომსახურებას კორპორაცია "რეილკორპი" (ინგ ) ახორციელებს. მატარებლები დღეში 20 საათს მუშაობენ კვირაში 900,000 მგზავრით. ხაზების საერთო სიგრძე 2080 კმ-ია 306 სადგურით (მათ შორის საქალაქთაშორისო ხაზები). საგარეუბნო მარშრუტები სიდნეიში ოთხივე მიმართულებით არის განვითარებული. ყველა ხაზი ელექტროფიცირებულია 1926 წლიდან. ქალაქის ცენტრში ხაზები მიწისქვეშ გადის და წრიულ ფორმას ჰქმნის, რაც თავის მხრივ, სამგზავრო რკინიგზას უფრო მეტროს სახეს აძლევს. უნდა აღინიშნოს, რომ მატარებლები პიკის საათში 15 წუთიანი ინტერვალებით მოძრაობენ (რაც მეტროს სტანდარტებს უფრო აშორებს), ხოლო ჩვეულებრივ დროს და უქმეებზე 30 წუთიანი ინტერვალებით.
2008 წელს ხელისუფლების მიერ გაკათებული ოფიციალური განცხადებით, ქალაქის ჩრდილოეთის უბნების დასაკავშირებლად მეტროს მშენებლობა იწყება 34 კმ სიგრძის ხაზზე 17 სადგურით. ხაზი ჩაფიქრებულია როგორც სტანდარტული მეტროსისტემა.

ისტორია
პირველი რკინიგზა, რომელიც სიდნეისა და პარამატას აკავშირებდა 1855 წელს გაიხსნა. ეს რკინიგზაც იგივე სტანდარტებით შეიქმნა მთავრობის მიერ, როგორითაც ახალი სამხრეთი უელსის სარკინიგზო სისტემა იყო კონსტრუირებული. 1880 წლისთვის ჰოუმბუშისკენ უკვე ყოველ ნახევარ საათში გადიოდა მატარებელი. 1893 წელს რკინიგზა სიდნეის პორტსაც დაუკავშირდა. 1926 წელს ხაზების ელექტროფიცირება დაიწყო. 1956 წელს პირველი მიწისქვეშა ხაზი გაიყვანეს.
გაზიანთეფი

გაზიანთეფი — ქალაქი თურქეთის სამხრეთში, გაზიანთეფის პროვინციის ადმინისტრაციული ცენტრი. მოსახლეობა - 1,237,874 კაცი, მოსახლეობის რაოდენობით მეექვსე ადგილზეა თურქეთში. 1921 წლის 8 თებერვლამდე ქალაქი ატარებდა სახელს „ანთეფი“, ტიტული გაზი - მამაცი ქალაქს მიანიჭა თურქეთის პარლამენტმა სახელმწიფოს დამოუკიდებლობისათვის ბრძოლაში შეტანილი წვლილის გამო.
გირესუნი

გირესუნი (, კერასუსი) — ქალაქი ჩრდილოეთ თურქეთში, შავი ზღვის რეგიონში. გირესუნის პროვინციის ადმინისტრაციული ცენტრი. ქალაქ ტრაპიზონიდან 175 კმ-ის დაშორებით. აქვს ნავსადგური შავი ზღვის სანაპიროზე, არის სასოფლო-სამეურნეო რაიონის სავაჭრო ცენტრი, განვითარებულია თხილის პირველადი გადამუშავება.

ისტორია
ამ ადგილზე მდებარეობდა ანტიკური ქალაქი კერასუნტიმას იხსენიებს ქსენოფონტი ათი ათასი ბერძენი მეომარის ამბის თხრობისას.„რავენელის კოსმოგრაფიის“ მიხედვით კერასუსი კორალადან აღმოსავლეთით, 60 სტადიონის მანძილზე და იერონ ოროსიდან დასავლეთით, 90 სტადიონის მანძილზე მდებარეობს. ელინისტურ ეპოქაში დასახლებას ფარნაკია ეწოდებოდა.
რენის მეტროპოლიტენი

რენის მეტროპოლიტენი — ბრეტანის დედაქალაქ რენის მეტროპოლიტენი. ლოზანის მეტროპოლის მეორე ხაზის გახსნამდე (ჩქაროსნული ტრამვაიდან მეტროდ გადაკეთდა) 2008 წლის ოქტომბრამდე 200 ათასიანი რენი მსოფლიოში ყველაზე პატარა ქალაქი იყო, რომელსაც მეტროპოლიტენი ჰქონდა.

ისტორია
რენის მეტრო 2002 წლის 15 მარტიდან მუშაობს. მეტრო ტექნოლოგიაზეა დამყარებული სრულიად ავტომატურია, მემანქანეების გარეშე. სადგურები დახურული ტიპისაა გასაწევი კარებებით. სისტემას სულ 4 ადამიანი მართავს შანტეპის დეპოში ცენტრალური სამართავი პოსტიდან. მეტროპოლიტენს 120 სათვალთვალო კამერა ემსახურება.

რენის მეტროპოლიტენს ერთი ხაზი აქვს 15 სადგურით (12 მიწისქვეშაა). ხაზი ქალაქს სამხრეთ-აღმოსავლეთიდან ჩრდილო-დასავლეთით კვეთს. არსებობს რკინიგზის სადგურზე გადასაჯდომი. საესტაკადო სადგური და ვიადუკები ნორმან ფოსტერის მიერ არის დაპროექტებული.

მეტროში წარწერები ბრეტონულ ენასა და გალოზეა დუბლირებული.
ზვიადისტები

ზვიადისტები — 1991-1993 წლების საქართველოს სამოქალაქო ომში ჩამოგდებული ყოფილი პრეზიდენტი ზვიად გამსახურდიას მომხრეთა არაფორმალური სახელი.

პრეზიდენტი ზვიად გამსახურდია ჩამოგდებულ იქნა სისხლიანი გადატრიალებით, რის გამოც 1991 წლის 20 დეკემბერსა და 1992 წლის 6 იანვარსა შორის თბილისის ცენტრი თითქმის მთლიანად განადგურდა. მისმა მომხრეებმა, ე.წ. ზვიადისტებმა მასიური დემონსტრაციები მოაწყვეს საქართველოს სხვადასხვა რეგიონში გადატრიალების შემდეგ მოსული მთავრობის წინააღმდეგ, რომელსაც სათავეში ყოფილი კომუნისტი ლიდერი ედუარდ შევარდნაძე ედგა. ზვიადისტების მიერ შექმნილი შეიარაღებული დაჯგუფებები ხელს უშლიდნენ სამთავრობო ჯარებს სამეგრელოს გაკონტროლებაში. შეტაკებები პრო- და ანტიგამსახურდიას ძალებს შორის გრძელდებოდა 1992-1993 წლების განმავლობაში და სრულმასშტაბიან ომში გადაიზარდა 1993 წლის სექტემბერში გამსახურდიას დასავლეთ საქართველოში დაბრუნების შემდეგ. ზვიადისტი აჯანყებულები საბოლოოდ დამარცხდნენ, ხოლო გამსახურდიამ 1993 წლის დეკემბრის ბოლოს სავარაუდოდ თავი მოიკლა (ეს ფაქტი დღემდე სადავოა).

გამსახურდიას სხეული აღმოაჩინეს და მისი გარდაცვალება დაადასტურეს 1994 წლის 15 თებერვალს.

გამსახურდიას გარდაცვალების შემდეგ მის მომხრეებს ერთიანი პარტია არასდროს შეუქმნიათ, ნაცვლად ისინი სხვადასხვა პოლიტიკურ ორგანიზაციებსა და სოციალურ მოძრაობებს შეუერთდნენ. ზოგიერთი მათგანი კვლავაც აგრძელებდა ედუარდ შევარდნაძის მთავრობის წინააღმდეგ ბრძოლას.

1998 წლის ოქტომბერში ზვიადისტმა ოფიცრებმა მოაწყვეს ბუნტი ედუარდ შევარდნაძის მთავრობის დასამხობად. ამბოხება გადაიზარდა სახელმწიფო გადატრიალების წარუმატებელ მცდელობაში. მისი ხელმძვანელების უმრავლესობა დააკავეს, ხოლო ამბოხების მთავარი სულისჩამდგმელი აკაკი ელიავა მძევლების გათავისუფლების მიზნით მოწყობილი სპეცოპერაციის დროს მოკლეს. ეს იყო უკანასკნელი შემთხვევა, როდესაც ზვიადისტები გაერთიანდნენ და ქვეყნის სათავეში მოსვლა სცადეს.
აგლუტინაცია (ბიოლოგია)

აგლუტინაცია ანუ შეწებება — სხვადასხვა ნაწილაკების - სისხლის ფორმიანი ელემენტების (განსაკუთრებით წითელი ბურთულების - ერითროციტების), სისხლში შეწონილი ბაქტერიების და სხვათა გუნდებად შეწებებას და დალექვას. აგლუტინაციას იწვევს განსაკუთრებული ნივთიერებები - აგლუტინინები (სპეციფიკური ანტისხეულები), რომლებიც გროვდება ადამიანისა და ცხოველის სისხლში ინფექციურ დაავადებათა და იმუნიზაციის შედეგად. აგლუტინაციის რეაქციას დიდი მნიშვნელობა აქვს მრავალი ინფექციური დაავადების (მუცლის ტიფი, ბრუცელოზი და სხვა) დიაგნოსტიკისათვის, სისხლის ჯგუფების დასადგენად, მიკრობთა სახეობებისა და ტიპების დიფერენცირებისათვის და სხვა.

აგლუტინაციის რეაქცია ხდება სამ შემთხვევაში, როდესაც:
ბაქტერიული ან სისხლის წითელი უჯრედები შეეწებება ანტისხეულებთან ან გარკვეული მოლეკულებთან რთული კომპლექსის წარმოქმნით.
ხსნადი ნაწილაკები შეკავშირდებიან უფრო დიდ მასებად და შემდგომ ხდება მათი პრეციპიტაცია.
ალერგიული რეაქციის დროს, როდესაც უჯრედები შეკავშირდებიან უცხო ნივთიერებების - ანტიგენების საწინააღმდეგოდ.

აგლუტინაცია ჰემატოლოგიაში
ჰემაგლუტინაცია
ჰემაგლუტინაცია არის სისხლის წითელი უჯრედების - ერითროციტების - შეწებება. ასეთ შემთხვევაში აგლუტინაციის გამომწვევ ნივთიერებას - აგლუტინინს ეწოდება ჰემაგლუტინინი.

სისხლის შეთავსებაზე ანალიზის დროს, თუ დონორისა და რეციპიენტის სისხლის სინჯების ერთდროული ინკუბაციისას ადგილი ექნება აგლუტინაციის რეაქციას, ამბობენ, რომ დონორის სისხლი შეუთავსებელია პაციენტის სისხლთან.

ლეიკოაგლუტინაცია
ლეიკოაგლუტინაცია აგლუტინაციის ის სახეა, როდესაც „შეწებდება“ სისხლის თეთრი უჯრედები - ლეიკოციტები, მისი გამომწვევებია ლეიკოაგლუტინინი და ფიტოჰემაგლუტინინი (-, -).

აგლუტინაცია მიკრობიოლოგიაში
აგლუტინაციის რეაქცია გამოიყენება სპეციფიკური ბაქტერიული აგენტის იდენტიფიცირებისათვის. ეს არის მნიშვნელოვანი დიაგნოსტიკური მეთოდი, ვინაიდან „ნაწილაკების შეწებება“ სწრაფად ხდება და იოლად განსახორციელებელი ანალიზია.

ისტორია
1896 წელს, ორმა ბაქტერიოლოგმა, ჰერბერტ ედვარდ დურჰამმა (?-1945) და მაქს ვონ გრუბერმა (1853-1927), აღმოაჩინეს სპეციფიკური აგლუტინაციის მოვლენა, რასაც ეწოდა გრუბერ-დურჰამის რეაქცია. გრუბერმა შემოიღო ტერმინი აგლუტინინი (ლათინურიდან ნაწარმოები სიტყვა), ეს შეიძლება ყფილიყო ნებისმიერი ნივთიერება, რომელიც გამოიწვევდა უჯრედების აგლუტინაციას - „შეწებებას“.

გრუბერისა და დურჰამის 1896 წლის აღმოჩენას პრაქტიკული გამოყენება მოუძებნა ფრანგმა ექიმმა ფერნანდ ვიალმა (1862-1929). მან აგლუტინაციის რეაქიცის საფუძველზე შეძლო მუცლის ტიფის დიაგნოსტირება. ვიდალმა აღმოაჩინა, რომ მუცლის ტიფის გამომწვევის მატარებელი ადამიანის სისხლის შრატი იწვევდა მუუცლის ტიფის ბაქტერიების აგლუტინაციას. მაშინ როცა, ჯანმრთელი ადამიანისშრატი იგივე რეაქციას არ იწვევდა. ეს იყო სეროდიაგნოსტიკის პირველი შემთხვევა - ვიდალის ტესტი.

1900 წელს ავსტრიელმა ექიმმა კარლ ლანდშტინერმა აგლუტინაციის რეაქციას სხვა, არანაკლებ მნიშვნელოვანი გამოყენება მოუძებნა და სისხლის შეთავსების ტესტი ჩაატარა. ამ ტესტით მან დასაბამი დაუდო სეროლოგიის განვითარებასა და სისხლის გადასხმის უსაფრთხო და წარმატებულ განხორციელებას.
შენჯენის მეტროპოლიტენი

შენჯენის მეტროპოლიტენი — მეტროპოლიტენი სისტემა ჩინეთის ქალაქ შენჯენში. გაიხსნა 2004 წლის 28 დეკემბერს. 2008 წლის მონაცემებით შედგება 2 ხაზზე არსებული 19 სადგურისგან. საერთო სიგრძეა 22 კმ. მართავს შენჯენის მეტროპოლიტენის კომპანია .

ხაზები და სადგურები
2 მოქმედ ხაზს გააჩნია შემდეგი ნომრები — 1 და 4. ხაზი 1-ის („შენჯუანი“ — „ლოხუ“) სიგრძე 16,6 კმ.-ია. შედგება 15 სადგურისგან და მიემართება დასავლეთიდან სამხრეთისაკენ. ხაზი 4-ის („შაონიანგდუნი“ — „ჰუანგანი“) სიგრძე 5,3 კმ.-ია. შედგება 5 სადგურისგან და მიემართება ჩრდილოეთიდან სამხრეთისაკენ.

ისტორია
შენჯენის მეტროპოლიტენის ორივე ხაზი გახსნა ერთდროულად 2004 წლის 28 დეკემბერს. 2007 წლის 20 ივნისს ხაზ 4-ს დაემატა 1 სადგური.

პერსპექტივები
2009 წლისათვის დაგეგმილია ხაზი 4-ის გაგრძელება ჩრ.-ით 16 კმ.-ზე. ასევე ხაზი 3-ის გახსნა, რომლის სიგრძეც შეადგენს - 32,7 კმ.-ს. 2010 წელს კი ხაზი 1 უნდა დაგრძელდეს 14 კმ.-ით. ასევე, უნდა გაიხსნას ხაზი 2 (14,4 კმ.) და რამდენიმე სხვა ხაზიც. დაახლოებით 20 წელში, ხაზთა საერთო სიგრძე უნდა შეადგენდეს - 360 კმ.-ს.

მოძრავი შემადგენლობა
ძირითადად გამოყენებულია 456-ისა და -ის წარმოებული ვაგონები. ორივე ხაზზე გამოიყენება ექვსვაგონიანი შემადგენლობა.
ტიანძინის მეტროპოლიტენი

ტიანძინის მეტროპოლიტენი (, ფინინი ) — ტრანსპორტის სახეობა ტიანძინში, რომელიც გაიხსნა 1984 წელს (მეორე მეტროპოლიტენი ჩინეთში პეკინის შემდეგ). დღეისათვის გახსნილია 21 სადგური 1 ხაზზე და 19 - 9-ზე (მსუბუქი მეტრო), ქალაქის ცენტრსა და ბოჰაის ზღვის სანაპიროზე არსებულ ბინჰაის შორის.

მგზავრობის ღირებულება
მგზავრობის ღირებულება დამოკიდებულია მარშრუტზე. საშუალოდ 1 ხაზზე მგზავრობა ღირს 2-5 იუანი, 9 ხაზზე კი - 2-6 იუანი.

სამუშაო განრიგი
1 ხაზი მუშაობს - 5:00-23:00 საათებში.
9 ხაზი - 6:30-21:00 საათებში.

ისტორია
მეტროს მშენებლობა დაიწყო 1970 წელს. ხაზი, რომელიც 8 სადგურისგან შედგებოდა, გაიხსნა 1984 წლის 28 დეკემბერს. სადგურები 2-3 მ. სიღრმეზე იყო. ხაზი 2001 წლის 9 ოქტომბერს რეკონსტრუქციისათვის დაიხურა და 2006 წელს გაიხსნა 22 სადგურით.

დღეისთვის მოქმედი მე-9 ხაზის მშენებლობა დასრულდა 2003 წლის 30 სექტემბერს, საცდელად გაიხსნა 2004 წლის 28 მარტს. 2006 წლის 1 მარტს კი მოხდა მისი საბოლოო გახსნა. 2006 წლის 28 მარტიდან ხაზი მთლიანად ავტომატური მართვის სისტემაზე გადაიყვანეს.
ნანკინის მეტროპოლიტენი

ნანკინის მეტროპოლიტენი — მეტროპოლიტენის სისტემა ჩინეთის ქალაქ ნანკინში. ჩინეთის სტანდარტებით მიეკუთვნება მსუბუქლიანდაგიან ტრანსპორტს. შედგება 1 ხაზზე არსებული 16 სადგურისგან. გაიხსნა 2005 წლის სექტემბერში.

ისტორია
ნანკინში მეტროპოლიტენის მშენებლობა 2000 წელს დაიწყეს. საცდელი მატარებლები ხაზზე გაუშვეს 2005 წლის 15 ივნისს. რეგიონი მგზავრებისთვის გაიხსნა 27 აგვისტოს, ოფიციალურად კი — 2005 წლის 3 სექტემბერს.

ხაზები და სადგურები
ხაზი 1 მიმართულია ქალაქის ჩრდილო ნაწილიდან სამხრეთისკენ, შორეული მოსახვევით დასავლეთისკენ. ხაზთა საერთო სიგრძე 17 კმ.-ია. აქედან 11 კმ. მიწისქვეშაა და 6 კმ. მიწისზედა. 2 რეგიონია მიწაზე — ჩრდილო და ცენტრალური, სულ 5 სადგურით.

ჩრდილოეთით საბოლოო გაჩერებაა „მაიგაოციაო“, დასავლეთით — „ოლიმპიური სტადიონი“. არსებობს 2 სარკინიგზო გზაზე გადასაჯდომი ხაზი — „ნანკინის სადგური“ და „ჩჟუნხუამენი“ („ჩინეთის კარები“).

პერსპექტივები
შენდება ხაზი 2, 20 სადგურით და 25,15 კმ. სიგრძით. გახსნა იგეგმება 2009 წლის ნოემბრისთვის. დაწყებულია ხაზი 3-ის (სიგრძე - 15 კმ.) მშენებლობაც, რომელიც ასევე უნდა დასრულდეს 2009 წელს. 2010 წელს კი უნდა გაიხსნას ხაზი 1-ის გვერდითი შტო, სადგურ „ანდემენიდან“ სამხრეთით მიმავალი, 18 კმ. სიგრძითა და 12 სადგურით.

მოძრავი შემადგენლობა
ხაზზე მუშაობს 20 ექვსვაგონიანი -ის და ადგილობრივი კომპანია -ის წარმოებული მატარებელი, რომლებიც შეიძინეს 2002 წელს. 2007-2008 წლებში დამატებით შეიძინეს 270 ვაგონი.
კაპიტანი ამერიკა

კაპიტანი ამერიკა — კომპანია -ის პერსონაჟი. ის მწერალმა ჯო საიმონმა და მხატვარმა ჯეკ კირბიმ შექმნეს. პირველად გამოჩნდა კომიქსში #1 (მარტი 1941წ.). ის იყო ფაშისტებთან მებრძოლი სუპერგმირი. ეს კომიქსი 75-მდე ქვეყანაში იქნა გამოცემული. თუმცა მეორე მსოფლიო ომის დასრულების შემდეგ იგი სიუჟეტის მიხედვით გაურკვეველ ვითარებაში გაუჩინარდა.

დაბრუნება
კომიქსში სახელწოდებით საოცარი ისტორიები #114 (ნოემბერი 1963), გამომცემლობა მარველ კომიქსმა, მხატვარ ჯეკ კიბრისთან და ავტორ-რედაქტორ სტენ ლისთან ერთად, ფანტასტიკური ოთხეულის წევრი ჯონი შტორმის დახმარებით კომიქსებში დააბრუნეს კაპიტანი ამერიკა, როგორც მეორე მსოფლიო ომის გმირი, რომელმაც მრავალი წელი გაატარა გაურკვევლობაში. თუმცა შემდეგ ის აღმოჩნდა თვითმარქვია, რომელიც ჯონ შტორმმა დაამარცხა.

გარკვეული დროის შემდეგ შემდეგ კვლავ აღადგინეს კაპიტანი ამერიკა (ნამდვილი კაპიტანი) კომიქსში #4 (მარტი 1964), მისი გაუჩინარების მიზეზი აღმოჩნდა ის რომ მეორე მსოფლიო ომის ბოლო დღერებში ის დაზიანებული თვითმფრინავით ატლანტის ოკეანეში ჩავარდა და ათეულობით წლები გაყინულმა გაატარა. დაბრუნების შემდეგ კაპიტანი მალევე გახდა შურისმაძიებელთა ლიდერი.

ძალები და შესაძლებლობები
კაპიტან ამერიკას შეუყვანეს ეგრეთ წოდებული „სუპერ-ჯარისკაცის შრატი“, რომელიც მოიცავდა ექსპერიმენტს სუპერ-ჯარისკაცის გამოყვანის თაობაზე, თუმცა შრატი უფრო ძლიერი აღმოჩნდა, ვიდრე მოელოდნენ და შემქმნელების იმედი გაამართლა.

კაპიტან ამერიკას აქვს ზეადამიანური ფიზიკური შესაძლებლობები, მას თავისი ფიზიკური ძალით შესწევს 5-დან 12 ტონამდე ტვირთის აწევის საშუალება, ასევე გააჩნია ზეადამიანური სისწრაფე, გამძლეობა, ამტანობა და ენერგიულობა.

აქვს ზეადამიანური გაუმჯობესებული რეფლექსები - კაპიტანი ტყვიებსაც კი იცილებს. აქცს ზეადამიანური მხედველობა, სმენა და ყნოსვა. აქვს ასწრაფებული რეგენერაციის და სწრაფად განკრუნების უნარი - კაპიტანი სამჯერ განიკურნა თავში ნასროლი ტყვიის შემდეგ, იგი ადამიანებზე სწრაფად იხორცებს ჭრილობებს. აქვს ასწრაფებული მეტაბოლიზმი.

აგრეთვე აქვს იმუნიტეტი დაავადებებზე და ტოქსიკურ შხამებზე, იმუნურია შოკერებზე და დამაძინებელ საშუალებებზე.

კაპიტანი ამერიკა მარველის კომიქსებში ითვლება ერთ-ერთ საუკეთესო ბრძოლის უნარიანად, ფლობს უამრავ საბრძოლო ხელოვნებას (დაახლოებით 150-მდე) და დახვეწილი აქვს თავისი გამოგონებული ტექნიკები.

არის უმაღლესი დონის და საუკეთესო სტრატეგიების შემმუშავებელი.